ועדת הכספים, כנסת 17, פרוטוקול מספר 209, 2006-12-12 09:30

יעקב ליצמן: אני פותח את ישיבת ועדת הכספים בנושא תקציב תנועות הנוער.

יעקב ליצמן: בישיבה האחרונה דיברנו על כך שהתקציב יהיה 19 מיליון שקלים בשנת 2007 ו-19 מיליון שקלים ב-2006.

יעקב ליצמן: לא ויתרתי על תקציב 2006.

יעקב ליצמן: לכן שלחתי אתכם לעשות שיעורי בית ואני רוצה לשמוע באיזה תקציב מדובר.

יונתן רגב: משרד האוצר נתן תוספות של מעל 150 מיליון שקלים למשרד החינוך ומשרד החינוך יחליט איך שהוא מחלק את הסכום.

יעקב ליצמן: אני בטוח שחברי הכנסת יתמכו בהצעה שאני עומד להציע לך.

יעקב ליצמן: במשרד החינוך יש כרגע כמה מיליוני שקלים, אבל יש 200 מיליון שקלים שלא מנוצלים.

חיים אורון: אני מציע לתת מעשר.

יעקב ליצמן: תן לי עשרים מיליון שקלים ובזה נסיים את העניין.

יונתן רגב: כל שקל בשנת 2006 שלא מנוצל, משרד החינוך יכול לנצל אותו למה שהוא רוצה.

יעקב ליצמן: אני שמח שאתה אומר לי את זה.

יעקב ליצמן: שרת החינוך דיברה אתי ואמרה לי שיש 200 מיליון שקלים.

יעקב ליצמן: האם אדוני א ומר כאן כרגע שהיא יכולה לקחת את זה ולעשות מה שהיא רוצה?

יונתן רגב: אני אומר לפרוטוקול.

יונתן רגב: בשנת 2006, כל שקל שנמצא בסעיף 20, תקציב החינוך, ולא מנוצל.

יונתן רגב: כן.

יונתן רגב: אם אני מבין את מה שהיושב-ראש אומר, שבשנת 2006 יש עודפים שאפשר להשתמש בהם בשנת 2006, זה כסף של משרד החינוך שהוא יכול לעשות אתו מה שהוא רוצה.

יונתן רגב: אנחנו מדברים על שנת 2006.

יונתן רגב: כרגע מה שיש מאושר אחרי כל השינויים, אם יש 200 מיליון, אין עוד שקל שצריך לצאת החוצה מתקציב המשרד, המשרד יכול לעשות עם הסכום הזה מה שהוא רוצה.

יעקב ליצמן: אם כן, התשובה היא כן.

חיים אורון: הם חייבים לעשות העברה מסעיף לסעיף בתוך ה-200 מיליון שקלים?

יונתן רגב: בתוך סעיף 20 מתקנה או מתחום לתחום, ודאי.

חיים אורון: אם משרד החינוך מעביר לכאן בקשה על 20 מיליון שקלים לתנועות הנוער, זה הופך לעודפים מחויבים בסעיף הזה, ואז בשנה הבאה ישתמשו בסכום.

יונתן רגב: אני לא רוצה שיהיו אי-הבנות ומבקש להבהיר.

יעקב ליצמן: ה-200 מיליון שקלים, לקחתם את זה כבר?

יונתן רגב: לא.

יונתן רגב: אני לא מכיר את ה-200 מיליון שקלים האלה ואני לא מאמין שיש לה 200 מיליון שקלים שהיא לא ביצעה אותם השנה.

חיים אורון: ה-200 מיליון האלה מחויבים?

יעקב ליצמן: זה לא משנה לי.

חיים אורון: אם היא התחייבה לראש עיריית בית-שמש והיא לא ביצעה.

יונתן רגב: אני רוצה להבהיר מה שאני אומר.

יונתן רגב: אני לא מכיר דבר כזה של 200 מיליון.

יונתן רגב: אני לא מאמין שלשרת החינוך יש 200 מיליון שקלים עודפים שהיא לא משתמשת בהם.

יונתן רגב: כלומר, אין שום תקנה בסעיף 20 שהאוצר אומר שלא ישתמשו.

יונתן רגב: אם יש כאלה, משרד החינוך רוצה לעשות – כמו שהוא עשה לפני שבועיים – אני לא אתנגד.

יונתן רגב: אני לא מאמין שזה שכר.

יונתן רגב: אני לא מכיר את ה-200 מיליון האלה.

יונתן רגב: מה שאני אומר זה על-סמך הידע שלי וההיכרות שלי עם תקציב החינוך.

יונתן רגב: אני לא מאמין שיש 200 מיליון לשכר, כי אתם אישרתם לפני שבוע וחצי פניית שכר על-סמך דוחות של החשבות לסוף שנה על הסכום שהם צריכים והוספנו את כל הכסף.

יונתן רגב: אני לא מאמין שיש 200 מיליון שקלים.

ניסן סלומינסקי: למנכ"ל היה 70 מיליון שחילקו, אבל השרה אומרת שיש 200 מיליון.

יעקב ליצמן: הוא לא יודע והוא ילך לבדוק את זה.

יעקב ליצמן: יכול להיות שיש כאן בלבול.

יעקב ליצמן: את שנת 2006 תשים בצד.

יעקב ליצמן: לגבי שנת 2007.

יונתן רגב: יש תוספות למשרד החינוך והשרה יכולה להחליט להשתמש בהן איך שהיא רוצה.

יונתן רגב: אנחנו לא נוסיף עוד תוספות מעבר למה שהוספנו לתקציב החינוך.

ניסן סלומינסקי: התוספת הזו נועדה לדבר ספציפי?

יונתן רגב: לפי חלוקה שמנכ"ל החינוך והשרה החליטו עליה.

יונתן רגב: האוצר לא אמר להם.

יעקב ליצמן: האם אני שווה 4 מיליון שקלים?

יונתן רגב: כולכם שווים הרבה יותר.

יעקב ליצמן: האם כדאי לך לריב אתנו על 4 מיליון שקלים?

יונתן רגב: אני לא רב.

יונתן רגב: אין לי מה להוסיף מעבר למה שאמרתי.

יונתן רגב: אני לא רוצה לריב פה אישית עם אף אחד מכם.

יונתן רגב: אנחנו אומרים שיש לשרת החינוך את התקציב שלה והיא יכולה לחלק אותו איך שהיא רוצה.

יונתן רגב: היא יכולה לחלק אותו לפי סדרי עדיפויות שלה.

יעקב ליצמן: בישיבה האחרונה אמרנו שאתם תיפגשו ותראו מה עושים.

יעקב ליצמן: האם נפגשתם?

יונתן רגב: דיברתי עם כל מי שהיה צריך לדבר.

יונתן רגב: דיברנו בטלפון ואנחנו מדברים על בסיס כמעט יומי.

יונתן רגב: אני רק יכול לומר שזו התשובה שיש לנו.

יונתן רגב: לא תהיה תוספת של האוצר, לא לנושא הזה ולא לנושאים אחרים.

יונתן רגב: למשרד החינוך יש את הזכות לחלק את התקציב שלו לפי איך שהוא ירצה.

יונתן רגב: אם הוא בחר להוסיף לתנועות הנוער כמה שהוא בחר להוסיף, ואנחנו לא אמרנו לא ולא אמרנו יותר.

יונתן רגב: זה תקציב משרד החינוך.

חיים אורון: הוסיפו לתנועות הנוער.

תמי ויצמן: זה בבסיס התקציב.

חיים אורון: הבסיסים האלה מוציאים אותנו מהכלים.

חיים אורון: זה לא יותר כסף.

חיים אורון: זאת אותה כמות כסף.

קריאה: הורידו להם את התקציב.

יונתן רגב: זה לא האוצר.

יונתן רגב: האוצר לא הוריד שום דבר.

יהודה פרוידיגר: אמרו לנו שמחלקים קרוב ל-50 אבל בפועל קיבלנו 48.

יעקב ליצמן: 170 מיליון שקל היה בהסכם הקואליציוני.

שלי יחימוביץ': אתם רוצים שני מיליארד.

שלי יחימוביץ': אנחנו לא יכולים להתחרות בכם.

שלי יחימוביץ': התביעות הקואליציוניות של מפלגת העבודה היו צנועות.

חיים אורון: ה-170 מיליון שקלים הלכו למלחמה.

יונתן רגב: אין ברזרבת השכר, ואני אומר את זה חד וחלק.

יונתן רגב: אני לא מאמין שיש 200 מיליון שקלים.

חיים אורון: אני מציע שלשנת 2007 אנחנו נתבע 20 מיליון - 10 מהמשרד ו-10 מהאוצר.

יעקב ליצמן: רבותיי, מה עושים?

ניסן סלומינסקי: 10 מיליון ו-10 מיליון ואחר-כך תהיה בעיה עם כמה מההעברות.

ניסן סלומינסקי: יהיו כמה העברות שלא יעברו.

יעקב ליצמן: לא היה כאן פלט.

חיים אורון: אם ה-170 מיליון לא אושרו בשום מקום, אז בסדר.

יעקב ליצמן: ההעברה הזאת לא הייתה בממשלה.

יעקב ליצמן: זה לא פלט וזה לא היה.

יעקב ליצמן: הגדרתי את זה בוועדה כלקט שכחה ופאה.

יעקב ליצמן: לכן זו לא החלטת ממשלה.

יעקב ליצמן: מה שהאוצר עשה, בצדק מבחינתו, הוא עבר על הסעיפים והיכן שהיה כסף, הוא גרע ולקח.

יעקב ליצמן: אם מישהו רוצה לערער על הכסף, שיערער.

יעקב ליצמן: זה לא שייך לנו.

חיים אורון: לפי מה שהיה בממשלה שהם אישרו את ה-2.6 – ואני אומר את המספרים מתוך זיכרון – הם באו לכאן פעמיים.

יעקב ליצמן: שלוש פעמים.

יעקב ליצמן: בפעמיים הראשונות היה קיצוץ פלט ולכן זה נכון שזה היה בממשלה.

חיים אורון: וזה לא היה?

יעקב ליצמן: לא.

חיים אורון: זה היה הסיפור עם ההסכם של האחיות.

חיים אורון: לפי הערכתי זה באר בלי מים.

חיים אורון: אתה רוצה לשאוב שם, תשאב מה שאתה רוצה.

חיים אורון: אני אומר דבר פשוט: לפי הערכתי היום זה לא ילך רק ממקור אחד.

חיים אורון: אם כל הוועדה מתאחדת סביב העניין שצריך להוסיף 19 או 20 מיליון שקלים לתנועות הנוער – 10 מיליון על-חשבון האוצר ו-10 מיליון על-חשבון משרד החינוך.

יעקב ליצמן: האם משרד האוצר יכול להוסיף כאן משהו?

יעקב ליצמן: האם אתם רוצים להתייעץ ולחזור אלינו?

יעקב ליצמן: תאמין לי שזה חשוב לך כי חברי הכנסת רוצים.

יעקב ליצמן: זה רק יכול להיטיב עם האוצר.

יונתן רגב: אתה יכול לנסח שוב את השאלה?

יונתן רגב: לומר בדיוק על מה מדברים, על איזה שנה, על איזה סכום?

יעקב ליצמן: את שנת 2006 תשאירו לי, או שאני אצליח או שאני לא אצליח.

יעקב ליצמן: לא יודע.

יעקב ליצמן: אני לא בטוח.

יעקב ליצמן: אני אדבר עם קובי בנושא הזה.

יעקב ליצמן: לגבי שנת 2007.

יעקב ליצמן: כאן צריכים תוספת של 20 מיליון שקלים.

חיים אורון: בשנת 2006 יש לך מקור.

חיים אורון: את ה-17 של האחיות אי אפשר לבצע בשנת 2006.

יונתן רגב: אני רוצה להדגיש ולומר שאני לא מכיר סעיפים אחרים.

יונתן רגב: אני מכיר את סעיף החינוך והדגשתי שאני מדבר על חינוך.

יונתן רגב: אני לא יכול להתחייב על סעיפים אחרים שאני לא מכיר ואני לא יודע.

יונתן רגב: אני לא מכיר את נושא האחיות ולכן לא התייחסתי לזה.

ניסן סלומינסקי: אבל לגבי שנת 2007 – 10 מיליון האוצר ו-10 מיליון החינוך.

אורית ברוק: אני רוצה בכל-זאת לשאול את יובל אם למשרד החינוך יש אפשרות להוסיף 2 מיליון שקלים שחסרים לשנת 2006.

יובל בנימין: חסרים יותר משני מיליון.

יובל בנימין: ציפיתי שיהיה כאן

יובל בנימין: שיתוף פעולה פורה גם מצדכם לצורך העניין, ואנחנו מוכנים לסייע.

יובל בנימין: שרת החינוך הגיע לתקציב כפי שהוא היום.

יובל בנימין: במידה שתבוא יוזמה כלשהי מצד הבית, משרד החינוך יהיה מוכן לבדוק את האפשרות לסייע בחלק שלו.

חיים אורון: לשנת 2006.

יעקב ליצמן: ההחלטה שלי היא שנסיים עכשיו את הדיון.

יעקב ליצמן: אם צריך, נתכנס עוד פעם.

מגלי והבה: אדוני היושב-ראש, אני זוכר את הדיון על תנועות הנוער שהתקיים לקראת התקציב שעבר.

מגלי והבה: אני רוצה להיות בצד תנועות הנוער.

מגלי והבה: הרבה דברים אני מגלה לתדהמתי ואני רואה את חוסר השוויון בתקציבים ונציג משרד החינוך יודע זאת.

מגלי והבה: אני מדבר על כך שהתקציבים המיועדים למגזר הדרוזי ולמגזר הערבי בכלל, הם אפסיים ויש כאן חוסר שוויון מוחלט בכל התחום הזה.

מגלי והבה: אני לא מדבר על תנועות ייחודיות, כאלה שלא יכולות להיות במגזר, אלא אני מדבר על התנועות שהן כן במגזר וצריך לתת להן תקציב שוויוני.

מגלי והבה: אני מבקש ודורש זאת.

יעקב ליצמן: אלה שמוכרות?

מגלי והבה: כן.

מגלי והבה: התנועות האלה לא מקבלות ואם הן מקבלות, התקציבים הם אפסיים.

מגלי והבה: רוב התקציבים עוברים לתנועות הנוער לפי חלוקה שוויונית, אבל אצלנו זה לא בא לידי ביטוי והתקציבים האלה מקופחים.

יעקב ליצמן: האם זה נכון?

אורית ברוק: אחת התקנות הכי שוויוניות לפי דבריו של שופט בית-המשפט, לא שלי, היא שכל התנועות, בעקבות דוח שפירא – חרדיות, ערביות, דרוזיות, יהודיות וכולי – מתוקצבות על-בסיס שווה.

מגלי והבה: תגידי כמה כסף את נותנת לתנועות הנוער הדרוזיות.

יובל בנימין: על-פי הגודל שנקבע לתנועה.

יובל בנימין: יש תנועה חדשה שנכנסה לכל דבר ועניין.

מגלי והבה: אני מדבר על עיקרון השוויון.

מגלי והבה: כל יום אני מגלה חוסר שוויון שמכוון ברובו על-ידי אותה פקידות או אותה מדיניות שמנהלים במשרדים השונים.

מגלי והבה: אני גם יכול להוכיח את זה.

מגלי והבה: אומרים 775 אלף שקלים.

קריאה: כמה ילדים יש לכם בתנועה?

מגלי והבה: יש לנו מספיק ילדים.

מגלי והבה: אני שאלתי על מספרים.

מגלי והבה: אני רוצה לראות שקיים עיקרון השוויון.

ניסן סלומינסקי: אני מציע הצעת סיכום.

ניסן סלומינסקי: לשנת 2006, יהיה מצ'ינג בין משרד החינוך לאוצר.

ניסן סלומינסקי: למשרד החינוך יש נכונות להעביר סכום מסוים.

ניסן סלומינסקי: הוא לא אמר כמה כי הוא רוצה לשמוע אתכם.

ניסן סלומינסקי: בואו נדבר על 10 מיליון מול 10 מיליון לשנת 2006.

ניסן סלומינסקי: לגבי שנת 2007, אנחנו נדאג שזה מה שיהיה בתקציב.

ניסן סלומינסקי: שהאוצר יוסיף 10 מיליון, ואם לא, לתקציב של משרד החינוך תהיה בעיה.

יעקב ליצמן: כסף יש.

יעקב ליצמן: לגבי שנת 2007 - אני רוצה לעבור לדיון בנושא הבא שעל סדר יומנו ואתם תיקחו זמן לדון בנושא.

יעקב ליצמן: אני מבקש שתביאו הצעה מוסכמת גם לגבי שנת 2006 וגם לגבי שנת 2007.

יעקב ליצמן: במקביל אני אפעל בנושא.

יעקב ליצמן: אני חושב שנושא תנועות הנוער הוא נושא מאוד חשוב לכולם.

יעקב ליצמן: אני מציע לכם לתרום בעין יפה.

יעקב ליצמן: כאמור, צריך להוסיף גם לשנת 2006 וגם לשנת 2007.

יעקב ליצמן: קיימת גם הצעתו של ניסן סלומינסקי ואני מבקש לקבל תשובה.

יובל בנימין: לגבי 10 מיליון, אני כבר יודע שזה לא בר-ביצוע.

יובל בנימין: אני לא חושב שמשרד החינוך יכול להקצות 10 מיליון.

יובל בנימין: אני מצפה להיות חלק אינטגראלי של המהלך הזה ואני מבקש זאת מחברי הוועדה.

יעקב ליצמן: אנחנו נהיה חלק בלתי נפרד מהמהלך הזה.

יובל בנימין: צריך לתת את הדעת שלמשרד החינוך כרגע אין פנייה תקציבית וזה צריך לבוא ביוזמת הוועדה.

יעקב ליצמן: ברור שפנייה תקציבית יכולה לבוא רק מהאוצר.

יעקב ליצמן: הוא צריך להסתכל מה המקורות שלו והוא רוצה להסתכל במקורות שלכם.

יעקב ליצמן: אם הבעיה זה רק להביא את הבקשה להעברה תקציבית, זה על אחריותנו.

חיים אורון: אם משרד החינוך לא שם 10 מיליון, חבל על הזמן של כולנו.

חיים אורון: בלי ה-10 מיליון של משרד החינוך אי-אפשר לאנוס את האוצר, וגם אם הוא ישים את ה-10 מיליון, זה יהיה קשה.

חיים אורון: אם אתם שולחים אותנו להביא כסף מהאוצר, מי שיודע להביא, שיביא, אבל אל תספרו לנו סיפורים.

יעקב ליצמן: אני אחליט במשך היום אם לקיים עוד ישיבה מחר בבוקר.

יעקב ליצמן: אל תחשבו שיש לנו זמן מיותר כי יש לנו דיונים בנושאים רבים.

יעקב ליצמן: תודה רבה.